Баулы туган якны өйрәнү музее

Баулы туган якны өйрәнү музее () — Татарстанның Баулы шәһәрендә урнашкан муниципаль мәдәният оешмасы (музей). Шәһәр һәм район тарихы белән таныштыра.

 Филиалы 
 Фәнис Яруллин музее (Кызылъяр)

 Тарих 
1986 елның 9 гыйнварында җәмәгать башлангычында оештырыла. Музей оештыру эшендә фирка район комитеты сәркатибе Әнсәл Мирза улы Рәхмәнкулов башлап йөри. Музейның беренче директоры — Рәисә Михаил кызы Нурисламова. 1990 елның сентябреннән —  ТАССР Дәүләт музее филиалы. 2011 елның гыйнварыннан — муниципаль бюджет оешмасы.

 Экспонатлар 
Мәйданы — 420 кв. м. Музей фондында 16 882 (11 162 төп һәм 5 720 ярдәмче фондта) саклау берәмлеге. 1996 елга кадәр музейда вакытлы күргәзмәләр генә эшли. 1996 елда шәһәр һәм район тарихын ачып бирә торган төп экспозиция — «Баулы – минем туган як»  экспозициясе ачыла. Экспозициядә татар, рус, чуаш, удмурт халкының көнкүреш әйберләре куелган. 1997 елда «Безнең төбәк табигате» экспозициясе ачыла. Район җирлегендә яшәүче хайваннар һәм кошларның токсидермик фигуралары урнаштырылган. Районда нефть табу һәм аны үзләштерү еллары яктыртыла. Якташлар — 15px Советлар Берлеге Каһарманнары Ф. З. Шәрипов, И. Д. Зиновьев, Г. П. Евсеев турында мәгълүмат тупланган. Музей каршында «Тарих битләре». «Почемучка», «Сударушка» клублары эшли.

 Экскурсияләр 
 Баулыга нигез салыну тарихы
 Төбәк халкының мәдәнияте
 Район 1941-1945 елларда
 Баулы нефте тарихы
 Туган як табигате

 Сылтамалар 
 Бавлинский краеведческий музей. Музеи России
  Бавлинский краеведческий музей. tatfrontu.ru
  Бавлинский район.   «Вечерняя Казань», 29.07.2014

 Искәрмәләр 

Төркем:Әлифба буенча музейлар
Төркем:Баулы районы музейлары
Төркем:Туган якны өйрәнү музейлары